CELEX: C2004/094/39
Language: el
Date: 2004-04-17 00:00:00
Title: Υπόθεση C-46/04: Αίτηση για την έκδοση προδικαστικής αποφάσεως που υπέβαλε το Corte Suprema di Cassazione με διάταξη της 6ης Νοεμβρίου 2003 στην υπόθεση Aro Tubi Trafilerie κατά Ministero dell' Economia e delle Finanze

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/19
            
         Αίτηση για την έκδοση προδικαστικής αποφάσεως που υπέβαλε το Corte Suprema di Cassazione με διάταξη της 6ης Νοεμβρίου 2003 στην υπόθεση Aro Tubi Trafilerie κατά Ministero dell' Economia e delle Finanze
   (Υπόθεση C-46/04)
   (2004/C 94/39)
   Με διάταξη της 6ης Νοεμβρίου 2003, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 6 Φεβρουαρίου 2004, το Corte Suprema di Cassazione, στο πλαίσιο της διαφοράς μεταξύ Aro Tubi Trafilerie και Ministero dell' Economia e delle Finanze, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Πρέπει η οδηγία 69/335/ΕΟΚ (1), περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με τις οδηγίες 73/80/ΕΟΚ (2) και 85/303/ΕΟΚ (3), να ερμηνευθεί υπό την έννοια ότι απαγορεύει την επιβολή του αναλογικού τέλους καταχωρίσεως επί της πράξεως συγχωνεύσεως εταιριών δι' απορροφήσεως, εφόσον το σύνολο του εταιρικού κεφαλαίου δεν ανήκει στην απορροφώσα εταιρία αλλά στην υπό απορρόφηση εταιρία, λόγω ειδικότερα του ότι στη συγκεκριμένη περίπτωση εμποδίζεται η ελεύθερη κυκλοφορία των κεφαλαίων;
   
      (1)  ΕΕ ειδ. έκδ. 09/001, σ.20.
   
      (2)  EE ειδ. έκδ. 09/001, σ.40.
   
      (3)  ΕΕ L 156 της 15.6.1985, σ. 23.